CELEX: 62012CN0241
Language: et
Date: 2012-05-18 00:00:00
Title: Kohtuasi C-241/12: Eelotsusetaotlus, mille on esitanud Rechtbank te Rotterdam (Madalmaad) 18. mail 2012 — kriminaalasi, milles süüdistatav on Shell Nederland Verkoopmaatschappij BV

11.8.2012   
            
            
               ET
            
            
               Euroopa Liidu Teataja
            
            
               C 243/5
            
         Eelotsusetaotlus, mille on esitanud Rechtbank te Rotterdam (Madalmaad) 18. mail 2012 — kriminaalasi, milles süüdistatav on Shell Nederland Verkoopmaatschappij BV
   (Kohtuasi C-241/12)
   2012/C 243/09
   Kohtumenetluse keel: hollandi
   
      Eelotsusetaotluse esitanud kohus
   
   Rechtbank te Rotterdam
   
      Põhikohtuasja kriminaalmenetluse pool
   
   Shell Nederland Verkoopmaatschappij BV
   
      Eelotsuse küsimused
   
   
               1.
            
            
               Kas diislisaadetist tuleb käsitada jäätmena määruste nr 259/93 (1) ja nr 1013/2006 (2) tähenduses, kui
               
                           a)
                        
                        
                           saadetis koosneb Ultra Light Sulphur Diesel’ist, mis on juhuslikult segunenud Methyl Tertiary Butyl Ether’iga,
                        
                     
                           b)
                        
                        
                           saadetis ei vasta pärast ostjale tarnimist — segamise tõttu — ilmselgelt ostja ja müüja vahel kokku lepitud erilistele omadustele (ja on seega off spec),
                        
                     
                           c)
                        
                        
                           müüja võtab saadetise — pärast ostjapoolse pretensiooni esitamist — müügilepingu alusel tagasi ja hüvitab ostuhinna,
                        
                     
                           d)
                        
                        
                           müüjal on plaan viia saadetis — vajadusel pärast teise tootega segamist — uuesti turule?
                        
                     
         
               2.
            
            
               Kui vastus esimesele küsimusele on jaatav:
               
                           a)
                        
                        
                           Kas eespool nimetatud faktilistel asjaoludel saab kindlaks määrata ajahetke, alates millest see on nii?
                        
                     
                           b)
                        
                        
                           Kas saadetis muutub mingil ajahetkel, mis asub ostjale tarnimise ja müüja poolt või tema nimel uue segamise vahelises ajavahemikus, tooteks, mis ei kujuta endast jäätmeid, ning kui see on nii, siis millal?
                        
                     
         
               3.
            
            
               Kas esimesele küsimusele vastamisel on oluline, et
               
                           a)
                        
                        
                           saadetist sai kasutada samamoodi kütusena nagu puhast ULSD-d, kuid see ei vastanud madala leekpunkti tõttu enam (ohutus)nõuetele,
                        
                     
                           b)
                        
                        
                           ostja ei võinud saadetist uue koostise tõttu keskkonnaloa kohaselt ladustada,
                        
                     
                           c)
                        
                        
                           ostja ei saanud saadetist kasutada ettenähtud otstarbeks — diislikütusena müügiks bensiinijaamas,
                        
                     
                           d)
                        
                        
                           ostjal oli või ei olnud kavatsus tagastada müüjale saadetis müügilepingu kohaselt,
                        
                     
                           e)
                        
                        
                           müüja kavatses tegelikult võtta saadetise tagasi, et töödelda seda segamise teel ning viia see siis uuesti turule,
                        
                     
                           f)
                        
                        
                           saadetisel saab või ei saa taastada kas esialgselt soovitud koostist või muuta selle tooteks, mida saab müüa niisuguse hinnaga, mis on sarnane esialgse ULSD saadetise turuväärtusega,
                        
                     
                           g)
                        
                        
                           see taastamistoiming kujutab endast tavapärast tootmisprotsessi,
                        
                     
                           h)
                        
                        
                           saadetise turuväärtus sellises olekus nagu see on müüja poolt selle tagasivõtmise ajal, vastab (peaaegu) niisuguse toote hinnale, millel on kokkulepitud erilised omadused,
                        
                     
                           i)
                        
                        
                           tagasi võetud saadetist saab tagasivõtmise ajal esinenud olekus ilma töötlemata turustada,
                        
                     
                           j)
                        
                        
                           selliste toodetega nagu saadetis kauplemine on tavaline ning seda ei käsitada kaubanduses jäätmetega kauplemisena?
                        
                     
         
      (1)  Nõukogu 1. veebruari 1993. aasta määrus (EMÜ) nr 259/93 jäätmesaadetiste järelevalve ja kontrolli kohta Euroopa Ühenduses, ühendusse sisseveo ning ühendusest väljaveo korral (vana määrus) (EÜT L 30, lk 1; ELT eriväljaanne 15/02, lk 176).
   
      (2)  Euroopa Parlamendi ja nõukogu 14. juuni 2006. aasta määrus (EÜ) nr 1013/2006 jäätmesaadetiste kohta (uus määrus) (ELT L 190, lk 1).